281 
rige Reder af den. Dyrlæge Grill hår meddelt Udg., at den 
i Egnen omkring Odense yngler overalt, hvor der findes 
passende Lokaliteter. I Randers-Egnen er den almindelig 
ved Fousingø-Sø, sjeldnere langs Aaen og Fjorden (Fen- 
cker).…. Ved Aalborg forekommer den ikke sjeldent, ligeledes 
påa Mols (ifølge Bonnez). Paa Bornholm er hverken denne 
eller nogen anden af vore Kjærsangere bleven iagttaget. I 
Syd- og Mellemsverrig er Rørsangeren flere Steder alminde- 
lig, men i Norge synes den ikke at være bemærket.  Nau- 
mann paastaaer, at den først bygger Rede midt i Juni; men 
dette er for Danmarks Vedkommende urigtigt. Selv i Aaret 
1852, da Forsommeren havde været meget kold, fandt Forf. 
saaledes den 2lde Juni næsten flyvefærdige Unger og blandt 
flere end 50 Reder kun to, som indeholdt Æg, der ikke 
vare rugede i længere Tid. 
Som Trækfugl ankommer den først i Mai og forbliver 
til sidst i August. Den er urolig, livlig og munter, selv 
om Natten, klattrer med stor Lethed i Rør og Buske og er 
ganske tryg i Menneskers Nærhed, såa at den undertiden 
henter sine Redematerialier ved Dørene. Fjernt fra menne- 
skelige Boliger er den mere sky. Ligesom den foregaaende 
er den en flittig Sanger, ikke blot om Dagen, men ofte 
ogsaa ud påa Natten; dens Varselraab er et høit, snerrende 
Skrig, hvormed den tillige gjerne ender sin Sang, som den 
endog istemmer, nåar man kaster Stene eller andre Gjen- 
stande ind mellem Rørene, såa at man derved kan erfare, 
om den findes der eller ikke. 
Sin Rede bygger den som oftest imellem Rørstængler 
over Vandet, dog undertiden ogsaa ved Randen deraf, 
stundom endog i Buske og Hække noget borte fra Vandet; 
Reden pleier at være heftet imellem 2—4 Rørstængler eller 
tynde Grene, er 3—4” høi og indeholder hen i Juni 3—5, 
sjeldent 6 Æg, som have ringe Glands og ere grønagtig- 
hvide, med gråaagrønne og brune Pletter og Punkter. 
